text: Fakkegrav Badehotel brændt
  24 november 2012 kl. 13.49
  Det kendte badehotel Fakkegrav på Juelsmindehalvøen - smukt beliggende ned til Vejle Fjord - brændte natten til lørdag.
  Branden blev opdaget ved halvtretiden, og den gamle træbygning, der indeholdt restauranten stod ikke til at redde.
  Fakkegrav Badehotel har stået tomt siden sommeren 2008 og var sat til salg.
  Politiet har ikke noget bud på brandårsagen på nuværende tidspunkt.
  